text: इसके जवाब में अरहान ने भी फेसबुक पोस्ट के जरिए विराट और अनुष्का पर निशाना साधा। अरहान ने अपनी पोस्ट में लिखा। मैंने मात्र एक वर्ग मिमी प्लास्टिक का टुकड़ा लापरवाही से सड़क पर फेंका। तभी पास से गुजरती हुई एक कार का शीशा नीचे होता है, जिसमें अभिनेत्री अनुष्का शर्मा किसी सड़क छाप व्यक्ति की तरह चीखती और चिल्लाती नजर आती हैं। मैं अपनी लापरवाही के लिए माफी मांगता हूं…लेकिन, मिसेज अनुष्का शर्मा कोहली आपको अपनी बातचीत में कुछ सभ्यता और विनम्रता की ज़रूरत है, ऐसा करने से आप का स्टारडम कम नहीं हो जाएगा।